als_Latn dik_Latn sag_Latn
Pesë banorë të Ohrit së bashku me dy persona nga Velesi janë të dyshuar për ndërmjetësim në kryerjen e prostitucionit dhe trafikimit me njerëz në Ohër në periudhën nga qershori deri në tetor të këtij viti, informojnë sot nga Ministria e Punëve të Brendshme.
“Sektori për luftimin e krimit të organizuar dhe të rëndë deri te Prokuroria për ndjekjen e krimit të organizuar dhe korrupsionit ngriti padi penale kundër R.A (1954), për shkak të ekzistimit të dyshimit të bazuar për vepra të kryera penale ‘organizim i grupit dhe nxitje e kryerjes së veprave trafikim me njerëz, trafikim me persona minoren dhe kontrabandim të emigrantëve” dhe ‘ndërmjetësim në kryerjen e prostitucionit’.”
Padi janë ngritur edhe kundër F.A (1990), D.A (1961), B.N (1954), Z.D (1956) të gjithë nga Ohri, si dhe për banorët e Velesit O.Ç (1996) dhe M.A (1996), për shkak të ekzistimit të dyshimit për vepër të kryer penale “trafikim me njerëz”, ndërsa F.A, B.N dhe Z.D janë denoncuar edhe për vepër penale “ndërmjetësim në kryerjen e prostitucionit”, kumtoi sot MPB-ja maqedonase.
Më 14/15 tetor 2016 është realizuar aksion me qëllim të shkatërrimit të grupit kriminal, me ç’rast personat e denoncuar janë privuar nga liria, ndërsa në bazë të urdhrave të dhëna për kontroll të shtëpisë dhe hapësirave tjera nga ana e gjykatësit në procedurë paraprake nga GJTH Shkupi 1 Shkup, janë bërë kontrolle në katër objekte dhe atë në shtëpitë e R.A, Z.D. dhe O.Ç dhe në objektin hotilierik “Filip Astor” në Ohër.
Gjatë kontrolleve të kryera, siç është theksuar në kumtesë, janë gjetur dhe me vërtetim janë marrë një shumë e mjeteve në para, edhe atë 13.350 euro dhe 3.519 dollarë amerikanë, një kompjuter personal, USB, një armë gjuetie, 18 plumba për armë sinjalizuese, armë të markës ber-beta me pesë plumba, 10 aparate telefonike, gjashtë fletëpagesa dhe një faturë pagese dhe një automjet i markës Mercedes.
Nga ana e gjykatësit në procedurë paraprake R.A, F.A, B.N dhe O.Ç u është caktuar masa paraburgim në kohëzgjatje prej 30 ditëve, ndërsa D.A dhe M.A u është caktuar masa arrest shtëpiak, ndërsa Z.D nuk është nxjerrë para gjykatësit në procedurë paraprake për shkak përkeqësimit të gjendjes së tij shëndetësore.
als_Latn als_Latn als_Latn als_Latn als_Latn als_Latn